title: Cornelia Vetterlein
text: Cornelia Vetterlein pe Christina Antonietta Cornelia Vetterlein, pe von Künsberg goude dimeziñ, ganet da zeiz Nedeleg 1811 en Münchberg, e-kichen Bayreuth, e Frankonia (hanternoz rouantelezh Bavaria), a oa ur goantenn alaman e rouantelezh Bavaria en XIXvet kantved. 
  
  Merc'h e oa d'ar c'huzulier Vetterlein ha merc'h-vihan da liorzhour lez Bayreuth, Schneider. En 1843 e timezas d'ar baron impalaerel Franz Ludwig von Künsberg hag ur verc'h o doe. 
  
  Ar roue Ludwig Iañ Bavaria a roas urzh da Joseph Karl Stieler, livour al lez, d'he foltrediñ, ha war ziskouez emañ an oberenn e Poltredaoueg ar gened, e kastell Nymphenburg, ma'z eus dastumet 36 poltred eus itronezed a renk uhel eus kêr München, brudet-bras o c’hened. 
  
  En darn vrasañ eus taolennoù ar boltredaoueg ne vez ket a welva heverk en diadreñv met amañ eo poltredet Cornelia evel mestrez ar c'hastell a weler adreki hag arouez ar stabilded.
  
  Liamm diavaez
  
  Merc'hed Alamagn
  Poltredoù ar gened
  Ganedigezhioù 1812
  Marvioù 1862